RESOLUCIÓN do 6 de marzo de 2007 pola que se convocan dous cursos sobre a xestión de emerxencias, o razoamento táctico e a organización da resposta de primeiro nivel.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/03/2007

Dentro do programa de actividades que a Academia Galega de Seguridade Pública ten previsto realizar no ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a celebración de dous cursos sobre xestión de emerxencias, o razoamento táctico e a organización da resposta de primeiro nivel, que deberán desenvolverse conforme as seguintes bases:
Primeira.-Obxectivos.
Con estes cursos preténdese expoñer un método de xestión de emerxencias de primeiro nivel, que dea resposta ás interrogantes e necesidades que se presentan ante un incidente de importancia, o razoamento táctico ao que é preciso chegar e a organización que hai que establecer para dar unha resposta axeitada á emerxencia.
Baséase na repartición das tarefas de información, análise, xestión de medios, e dirección de operacións.
Segunda.-Destinatarios.
-Mandos dos servizos de bombeiros de Galicia.
-Persoal técnico de protección civil da Administración local.
-Presidentes ou xefes de agrupacións de voluntarios de protección civil.
Terceira.-Desenvolvemento.
1. Prazas: o número de prazas ofertadas é de vinte e sete (27).
2. Datas e duración: os cursos desenvolveranse os días 16, 17 e 18, 19 de abril cunha duración de 15 horas lectivas.
3. O horario será o seguinte:
Das 9.30 ás 14.00 horas e 16.00 a 19.00 horas.
4. Lugar: o curso realizarase na sede da Academia Galega de Seguridade Pública no concello da Estrada.
Cuarta.-Solicitudes e prazo de inscrición.
1. A inscrición dos participantes é gratuíta.
2. O persoal que desexe participar nestes cursos deberá presentar, cuberta á máquina ou con letra moi clara, a instancia que figura no anexo.
3. O prazo para a presentación de instancias rematará o día 9 de abril.
4. As instancias deberán estar asinadas polo/a xefe/a do organismo ao que estea adscrito o solicitante e co selo deste. No caso de haber máis dunha solicitude da mesma entidade, deberán ser relacio
nalas en orde de preferencia. Este será requisito indispensable para ser admitido no curso.
5. As instancias deberán enviarse por correo á sede da Academia Galega de Seguridade Pública: Avenida da Cultura, s/n, 36680 A Estrada, ao fax nº 986 59 09 88, ou ben poden presentarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Os interesados poden facer uso do modelo de solicitude que aparece na páxina web:
http://agasp.xunta.es.
Quinta.-Contido.
-Marco xeral.
Planificación e prevención.
Organización do mando.
Catálogo de medios e recursos.
Formación do persoal.
Terminoloxía e métodos.
-Características dos sinistros, compoñentes e variables.
-Emerxencias sinxelas e complexas.
-Exercicios prácticos.
-O razoamento táctico en operacións sinxelas.
Adquisición de datos operacionais.
Definición da idea de manobra.
A orde inicial.
O informe.
-Exercicios prácticos.
Adquisición de datos.
A orde inicial e informe.
-As ferramentas gráficas.
-As comunicacións en emerxencia.
-Exercicio práctico. Incendio en nave industrial ou accidente de tráfico.
-O posto de mando avanzado e o punto de encontro.
-Exercicio práctico: lume forestal.
Sexta.-Relación de admitidos.
A relación de participantes admitidos para a realización dos cursos exporase no taboleiro de anuncios da Academia Galega de Seguridade Pública, sen prexuízo da oportuna notificación aos seleccionados con antelación suficiente ao inicio do curso. Tamén poden confirmar a súa admisión chamando ao teléfono 986 59 02 46 ou consultando a páxina web:
http://agasp.xunta.es.
Sétima.-Asistencia.
É obrigatoria a asistencia e puntualidade en todas as actividades do curso. A falta de asistencia, mesmo
cando sexa xustificada, a máis dun 10% das horas lectivas programadas determinará a cualificación de non apto no curso.
Oitava.-Certificado de aproveitamento.
Ao remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Novena.-Modificacións.
La Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 6 de marzo de 2007.
Carlos Suárez-Mira Rodríguez
Director xeral da Academia Galega de Seguridade
Pública